L-assistent ta' David Casa - Karl Ebejer Aħna tal-Mazzun tkexkixna naqraw dwar il-perit Karl Ebejer li huwa wieħed mill-assistenti tal-Membru Parlamentari Ewropew Nazzjonalista David Casa huwa mixli b'attentat ta' qtil. Trid tkun vera wiċċek inforrat u mingħajr żejt biex bniedem li ġie mixli b'attentat ta' qtil tħallieħ jaħdem miegħek għal ħames snin sħaħ daqs li kieku xejn. Imma dan mhux l-uniku każ. Fil-fatt, kellha tkun il-gazzetta it-Torċa tal-Ħadd 22 ta' Jannar li rrapportat kif fl-2006 Ebejer ġie mixli li "kellu l-ħsieb li joqtol persuna jew li jqiegħed il-ħajja tagħha f'periklu ċar" . Lil dan Casa ħallieħ jibqa' jaħdem miegħu li juri l-arja kbira li għandhom ħafna membri għolja tal-PN li jaħsbu li jistgħu jagħmlu li jridu u addio l-etika. Kelliem għal David Casa emfasizza li Ebejer huwa innoċenti sakemm jinstab ħati. "B'referenza għad-domandi tiegħek marbuta mal-Perit Carmelo Maria Grazia Ebejer, infakkrek li kull min ikollu akkuża fil-Qorti fuq każ, ikun għadu innoċenti sakemm jinstab ħati. Il-każ li qed issemmi int għadu għaddej quddiem il-Qorti u għalhekk il-Perit Carmelo Maria Grazia Ebejer sal-lum għadu innoċenti. F'każ li l-Perit Carmelo Maria Grazia Ebejer jinstab ħati, jekk jinstab, l-Ewro Membru Parlamentari David Casa jieħu l-passi neċċessarji f'dak l-istant fil-konfront tal-istess Perit Carmelo Maria Grazia Ebejer," qal l-kelliem ta' Casa. Il-problema hija li jekk Ebejer jinstab ħati ta' qtil, dan ifisser li David Casa jkun ilu jħaddem qattiel miegħu għal ħames snin! Pero' l-biċċa ma tispiċċax hawn. Għaliex David Casa qatt ma spiċċa fil-mira tas-Saħħara tal-Bidnija? Skond tasteyourownmedicine.com , it-tifel ta' Daphne huwa impjegat ta' David Casa. Possibli ma kenitx taf bil-kas t'Ebejer jew bil-Labour biss titkaża? Ħeq ma tantx jaqblilha li titkellem kontra min qed jagħti job for the boys lil binha! Ara lil Simon Busuttil, MEP Nazzjonalista bħal David Casa, kienet waħħlitulu bil-pulit meta insinwat li huwa omosesswali! Il-Każ ta' Claire Zammit Xuereb Dan l-istess tip ta' attaġġjament rajnieħ għall-Edukazzjoni Dolores Cristina li xi sentejn ilu laħħqet lil Claire Zammit Xuereb ċerpersin ta' l-Istitut għal Studji Turistiċi (ITS) u t-tifla tan-negozjant Nazzjonalista Anġlu Xuereb. Kif taf Malta kollha din kienet involuta fil-każ ta' qtil doppju nhar l-Ewwel tas-Sena f'tas-Sliema, li fiha nqatlu żewġha Duncan Żammit u Nicholas Gera, u hija l-unika persuna li taf eżatt x'ġara għax il-qtil seħħ quddiem għajnejha. Filwaqt li l-investigazzjonijit tal-pulizija għadhom għaddejin, Claire Zammit Xuereb tibqa' l-uniku xhud tal-qtil doppju u r-rwol tagħha dakinhar għad irid ikun stabbilit fiċ-ċert. Madankollu l-pulizija qalu li mhumiex jeskludu lil Claire Zammit Xuereb fl-investigazzjoni tal-qtil doppju. Minkejja dan il-Ministru Cristina għażlet li żżommha bħala ċerpersin ta' l-ITS minkejja li l-fatti għadhom mhumiex ċari f'dan każ. L-etika tirrikjedi li l-Ministru Cristina titlob lil Claire tagħmel pass lura sakemm jingħalaq il-każ, filwaqt li ċ-ċerpersin stess għandha toffri li tissospendi ruħha mill-kariga tagħha għallinqas sakemm il-każ jiġi solvut u magħluq. Dan ma sarx u juri kif kemm il-Ministri kif ukoll il-Membri għolja tal-PN jaħsbu li jistgħu jaqbżu l-limiti ta' l-etika meta jkun hawn każijiet eċċezzjonali bħal dawk ta Karl Ebejer u Claire Żammit Xuereb. Il-fatt li dawn iż-żewġ persuni li ntagħażlu b'mod politiku partiġġjan biex jokkupaw il-postijiet preżenti tagħhom juri li lanqas huma m'għandhom idea tal-limiti t'etika għax kieku qabdu u rreżenjaw. Iridu nagħmluha ċara li aħna naqblu li persuna mhiex ħatja sakemm tinqata' s-sentenza kontriha, iżda konna nistennew li dawn in-nies jersqu fil-ġenb sakemm jew ikun stabbilit li huma innoċenti u allura jkomplu fil-kariga, inkella jkollhom jikkunsidraw il-pożizzjoni tagħhom ladarba huma involuti f'każi kriminali. Dan kollu jikkonferma kemm Franco Debono għandu raġun meta jgħid li l-PN immexxi minn oligarkija li tagħmel li trid!
Xejn m'hu xejn għall-oligarkija ta' GonziPN – lanqas każ kriminali